Sassa betaalpunte: verspreiding van Covid-19
Betaalpunte van die Suid-Afrikaanse agentskap vir maatskaplike sekerheid (Sassa) is vinnig besig om 'n verspreidingspunt van Covid-19 te word.
Sassa het Woensdag gesê dat verskillende maatreëls ingestel gaan word, omrede mense in die lang rye nie sosiale afstande hou nie. Mense met 'n lae immuunstelsel kan blootgestel word aan Covid-19 en die nuwe virus variant.
Die voorsitter van die portefeuljekomitee, Mondli Gungubele het mense aangemoedig om gebruik te maak van die besprekings-of afspraakstelsel om hulself teen die virus te beskerm.